钦定古今图书集成/历象汇编/庶征典/第074卷 > 《观象玩占》 > 《雷电总叙》
## 钦定古今图书集成/历象汇编/庶征典/第074卷 > 《观象玩占》 > 《雷电总叙》

《春秋繁露》曰：霹雳者，金气也。一云：霹雳振物也。《释名》
曰：“霹雳，折也，所历皆破。折，震，战也，所击辄破，若攻也。”
京房曰：“霆者，金之馀气也。金者，内鉴而外冥。”

电，阳精之发见也。先电而后雷随之者，阳胜阴也。正
雷先鸣而后电者，阴胜阳也。其占为“人君失德，戚臣
将起。”电色黄，有雹；色赤白，有大风。